NOTĂ DE FUNDAMENTARE
la proiectul de decizie „Cu privire la amalgamarea voluntară a unităților administrativ-teritoriale UAT Brăviceni, UAT Mitoc, UAT Pelivan,  raionul Orhei”

1. Denumirea autorului și după caz, a participanților la elaborarea proiectului
Primărița satului Brăviceni
2. Condițiile ce au impus elaborarea proiectului de decizie și finalitățile urmărite
Proiectul de decizie a fost elaborat în temeiul prevederilor art. 14 alin. (2) lit. k1) din Legea nr. 436/2006 privind administrația publică locală; în conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale (Legea nr. 225/2023); pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr.925/2023 (Metodologie), ținând cont de criteriile stabilite la art. 5 din Legea nr. 225/2023, se constată că unitățile administrativ-teritoriale propuse pentru amalgamare întrunesc condițiile de bază prevăzute de lege, astfel, acestea formează un teritoriu continuu și compact, asigurând coerența geografică a viitoarei unități administrativ-teritoriale amalgamate, iar populația cumulată a acestora depășește pragul minim de 3000 de locuitori fiind estimată la 5607 de locuitori, conform datelor oficiale furnizate de Biroul Național de Statistică, totodată, aplicând criteriile și modul de selectare a centrului administrativ al UAT amalgamate stabilite de art. 6 din Legea nr. 225/2023 și Anexa nr. 1 din Metodologie și constatând faptul că, comuna Pelivan, a obținut cel mai mare scor din rândul UAT care participă la procesul respectiv de amalgamare voluntară
3. Principalele prevederi ale proiectului și evidențierea elementelor noi
Proiectul de decizie prevede 
1.Se aprobă amalgamarea voluntară a unităților administrativ-teritoriale: UAT Brăviceni, UAT Mitoc și UAT Pelivan,  raionul Orhei cu centrul administrativ în satul Pelivan, comuna Luceafărul, raionul Orhei.
2. Se pune în sarcina dnl primar a satului Brăviceni:                                                 
   2.1. Recepționarea deciziilor de amalgamare voluntară aprobate de consiliile locale ale UAT Mitoc și UAT Pelivan;  
  2.2. Transmiterea dosarului consolidat privind amalgamarea voluntară a UAT Brăviceni, UAT  Mitoc și UAT Pelivan către Cancelaria de Stat a Republicii Moldova.
3. Prezenta decizie intră în vigoare la data includerii în Registrul de stat al actelor locale şi poate fi contestată în termen de 30 de zile de la data comunicării în judecătoria Orhei (mun. Orhei str. Vasile Mahu, 135) în conformitate cu Codul administrativ.
4.Fundamentarea economico -financiară
                             Implementarea proiectului de decizie nu necesită alocarea unor surse financiare suplimentare din bugetul local.
                     5. Modul de încorporare a actului în cadrul normativ în vigoare.
Proiectul deciziei se încorporează în sistemul actelor normative.
 6. Avizarea și consultarea publică a proiectului de decizie
În baza celor expuse, proiectul deciziei „Cu privire la amalgamarea voluntară a unităților administrativ-teritoriale UAT Brăviceni, UAT Mitoc, UAT Pelivan,  raionul Orhei” a  fost avizat de primarul satului Brăviceni și secretara Consiliului Local Brăviceni.
7. Consultarea expertizei juridice
Structura și conținutul actului corespunde normelor de tehnică legislativă.
Reieşind din cele expuse, proiectul de decizie se propune spre avizare comisiei consultative de specialitate şi aprobare în cadrul şedinţei Consiliului local.

